Bruger PerV har påført skabelonen notabilitet på artiklen om Elisabeth Plum, hvorfor dette forslag oprettes. -- () 2. feb 2016, 16:23 (CET)
 Kommentar Antager vi, at forskning i begreber som "Kulturel intelligens" er et snævert emne, må konsekvensen være, at tilsvarende adfærds- og socialpsykologiske "modefænomener", som fx inklusion, handlekompetence, målstyring og lignende alle er snævre emner. Det vil være en usædvanlig og unødvendig begrænsning af emnekredsen. Næste skridt er så, hvorvidt Plum er notabel. Da de kilder, jeg kan finde, nævner hende som et af de 5-6 navne indenfor dette forskningsfelt, der har flest publikationer, vil feltet være meget begrænset, hvis netop Plum ikke er notabel. Vi skal vel også sikre, at der ikke opstår en stemning imod en artikel, blot fordi dele af den ikke holder et strengt neutralt synspunkt. Ellers kan jeg uden problemer finde flere tusinde artikler, der på sådanne betingelser skal slettes.-- () 16. feb 2016, 17:19 (CET)
